พระราชบัญญัติคุ้มครองการดำเนินงานของสหประชาชาติและทบวงการชำนัญพิเศษในประเทศไทย พ.ศ. 2504พระราชบัญญัติ คุ้มครองการดำเนินงานของสหประชาชาติและ ทบวงการชำนัญพิเศษในประเทศไทย พ.ศ. ๒๕๐๔ภูมิพลอดุลยเดช ป.ร. ให้ไว้ ณ วันที่ ๑๓ ธันวาคม พ.ศ. ๒๕๐๔ เป็นปีที่ ๑๖ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรปรับปรุงกฎหมายว่าด้วยการดำเนินงานขององค์การสหประชาชาติและทบวงการชำนัญพิเศษแห่งสหประชาชาติในประเทศไทย จึงทรงพระกรุณาโปรดเกล้าฯให้ตราพระราชบัญญัติขึ้นไว้โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติคุ้มครองการดำเนินงานของสหประชาชาติและทบวงการชำนัญพิเศษในประเทศไทย พ.ศ. ๒๕๐๔"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้ยกเลิก (๑) พระราชบัญญัติว่าด้วยการดำเนินงานขององค์การสหประชาชาติและทบวงการชำนัญพิเศษแห่งสหประชาชาติในประเทศไทย พ.ศ. ๒๔๙๘ และ (๒) พระราชบัญญัติว่าด้วยการดำเนินงานขององค์การสหประชาชาติและทบวงการชำนัญพิเศษแห่งสหประชาชาติในประเทศไทย (ฉบับที่ ๒) พ.ศ. ๒๔๙๙มาตรา 4 มาตรา ๔ เพื่อคุ้มครองการดำเนินงานในประเทศไทยของสหประชาชาติและองค์กรของสหประชาชาติให้บรรลุผลตามความมุ่งประสงค์ (๑) ให้ยอมรับนับถือว่า สหประชาชาติและองค์กรของสหประชาชาติเป็นนิติบุคคล และให้ถือว่ามีภูมิลำเนาในประเทศไทย (๒) ให้สหประชาชาติและองค์กรของสหประชาชาติ สถานที่ ทรัพย์สิน สินทรัพย์ และบรรณสารมาตรา 4 ของสหประชาชาติและหรือองค์กรของสหประชาชาติ และให้ผู้แทนของสมาชิกและพนักงานของสหประชาชาติ และหรือองค์กรของสหประชาชาติและผู้เชี่ยวชาญหรือบุคคลอื่น ที่ปฏิบัติภารกิจเพื่อสหประชาชาติและหรือองค์กรของสหประชาชาติ ทั้งนี้ ในระหว่างที่ปฏิบัติหน้าที่ในประเทศไทย หรือเข้ามาในประเทศไทยเพื่อปฏิบัติหน้าที่มาตรา 4 หรือในการปฏิบัติภารกิจเกี่ยวกับสหประชาชาติและหรือองค์กรของสหประชาชาติ ได้รับเอกสิทธิและความคุ้มกันตามที่ระบุไว้ในอนุสัญญาว่าด้วยเอกสิทธิและความคุ้มกันของสหประชาชาติฉบับที่สมัชชาแห่งสหประชาชาติได้ลงมติรับเมื่อวันที่ ๑๓ กุมภาพันธ์ พ.ศ. ๒๔๘๙ เพียงเท่าที่รัฐบาลได้รับใช้บทแห่งอนุสัญญานั้นมาตรา 4 หรือความตกลงที่รัฐบาลได้ทำไว้ หรือจะได้ทำต่อไปกับสหประชาชาติหรือองค์กรของสหประชาชาติมาตรา 5 มาตรา ๕ เพื่อคุ้มครองการดำเนินงานในประเทศไทยของทบวงการชำนัญพิเศษซึ่งจะระบุไว้ในพระราชกฤษฎีกาออกตามความในพระราชบัญญัตินี้ ให้บรรลุผลตามความมุ่งประสงค์ (๑) ให้ยอมรับนับถือว่า ทบวงการชำนัญพิเศษนั้น ๆ เป็นนิติบุคคลและให้ถือว่ามีภูมิลำเนาในประเทศไทย (๒) ให้ทบวงการชำนัญพิเศษนั้น ๆ สถานที่ ทรัพย์สินมาตรา 5 สินทรัพย์ และบรรณสาร ของทบวงการชำนัญพิเศษนั้น ๆ และให้ผู้แทนของสมาชิกและพนักงานของทบวงการชำนัญพิเศษนั้น ๆ และผู้เชี่ยวชาญหรือบุคคลอื่น ที่ปฏิบัติภารกิจเพื่อทบวงการชำนัญพิเศษนั้น ๆ ทั้งนี้ ในระหว่างที่ปฏิบัติหน้าที่ในประเทศไทย หรือเข้ามาในประเทศไทยเพื่อปฏิบัติหน้าที่มาตรา 5 หรือในการปฏิบัติภารกิจเกี่ยวกับทบวงการชำนัญพิเศษนั้น ๆ ได้รับเอกสิทธิและความคุ้มกันตามที่ระบุไว้ในอนุสัญญาว่าด้วยเอกสิทธิและความคุ้มกันของทบวงการชำนัญพิเศษฉบับที่สมัชชาแห่งสหประชาชาติได้ลงมติรับเมื่อวันที่ ๒๑ พฤศจิกายน พ.ศ. ๒๔๙๐มาตรา 5 ซึ่งรัฐบาลได้รับใช้หรือจะได้รับใช้ต่อไปภายใต้เงื่อนไขที่ระบุไว้ในภาคผนวกท้ายอนุสัญญา หรือภาคผนวกเพิ่มเติม หรือภาคผนวกที่แก้ไขใหม่ หรือความตกลงที่รัฐบาลได้ทำไว้ หรือจะได้ทำต่อไปกับทบวงการชำนัญพิเศษนั้น ๆมาตรา 6 มาตรา ๖ ให้รัฐมนตรีว่าการกระทรวงการต่างประเทศรักษาการตามพระราชบัญญัตินี้ผู้รับสนองพระบรมราชโองการ จอมพล ส. ธนะรัชต์ นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่กฎหมายเกี่ยวกับการดำเนินงานขององค์การสหประชาชาติและทบวงการชำนัญพิเศษแห่งสหประชาชาติในประเทศไทยซึ่งได้ใช้บังคับมาตั้งแต่วันที่ ๓๑ ธันวาคม ๒๔๙๘ จนถึงบัดนี้ และได้มีการแก้ไขเพิ่มเติมมาแล้วนั้น ยังมีบทบัญญัติที่ไม่ชัดเจนเพียงพอไม่เป็นการสะดวกแก่การปฏิบัติ จึงสมควรปรับปรุงเสียใหม่หมายเหตุท้ายพระราชบัญญัติคุ้มครองการดำเนินงาน ของสหประชาชาติและทบวงการชำนัญพิเศษในประเทศไทย พ.ศ. ๒๕๐๔ ๑. อนุสัญญาว่าด้วยเอกสิทธิและความคุ้มกันของสหประชาชาติฉบับที่สมัชชาแห่งสหประชาชาติได้รับเอาเมื่อวันที่ ๑๓ กุมภาพันธ์ ค.ศ. ๑๙๔๖ (ประกาศใช้ในราชกิจจานุเบกษา เล่ม ๗๓ ตอนที่ ๔๘ หน้า ๖๘๒ วันที่ ๑๒มิถุนายน ๒๔๙๙) ๒. อนุสัญญาว่าด้วยเอกสิทธิและความคุ้มกันของทบวงการชำนัญพิเศษฉบับที่สมัชชาแห่งสหประชาชาติได้รับเอาเมื่อวันที่ ๒๑ พฤศจิกายน ค.ศ. ๑๙๔๗ และภาคผนวกท้ายอนุสัญญา (ประกาศใช้ในราชกิจจานุเบกษา เล่ม ๗๓ ตอนที่ ๔๘ หน้า ๖๘๒ วันที่ ๑๒ มิถุนายน ๒๔๙๙) ๓.ความตกลงระหว่างกองทุนพิเศษแห่งสหประชาชาติกับรัฐบาลแห่งประเทศไทย เกี่ยวกับความช่วยเหลือจากกองทุนพิเศษ (ประกาศใช้ในราชกิจจานุเบกษา เล่ม ๗๗ ตอนที่ ๖๗ หน้า ๖๕๐ วันที่ ๑๖ สิงหาคม ๒๕๐๓) ๔. ความตกลงมาตรฐานที่ได้แก้ไขใหม่ระหว่างสหประชาชาติ สหภาพโทรคมนาคมระหว่างประเทศ องค์การอุตุนิยมวิทยาโลกองค์การการกรรมกรระหว่างประเทศ องค์การอาหารและเกษตรแห่งสหประชาชาติ องค์การศึกษาวิทยาศาสตร์และวัฒนธรรมแห่งสหประชาชาติ องค์การการบินพลเรือนระหว่างประเทศ องค์การอนามัยโลก และทบวงการพลังงานปรมาณูระหว่างประเทศ กับรัฐบาลแห่งประเทศไทย (ประกาศใช้ในราชกิจจานุเบกษา เล่ม ๗๗ ตอนที่ ๖๗ หน้า ๖๖๘ วันที่ ๑๖ สิงหาคม๒๕๐๓) ๕. ความตกลงระหว่างสหประชาชาติกับรัฐบาลแห่งประเทศไทย เกี่ยวกับสำนักงานใหญ่ของคณะกรรมาธิการเศรษฐกิจสำหรับเอเชียและตะวันออกไกลในประเทศไทย ซึ่งได้ลงนามกันเมื่อวันที่ ๒๖ พฤษภาคม พ.ศ. ๒๔๙๗ ณ นครเจนีวา (ประกาศใช้ในราชกิจจานุเบกษา เล่ม ๗๘ ตอนที่ ๕๙ วันที่ ๒๕ กรกฎาคม ๒๕๐๔) ๖.ความตกลงระหว่างรัฐบาลแห่งราชอาณาจักรไทยกับองค์การอาหารและเกษตรแห่งสหประชาชาติว่าด้วยสำนักงานส่วนภูมิภาคตะวันออกไกลขององค์การอาหารและเกษตรแห่งสหประชาชาติ ซึ่งได้ลงนามกันเมื่อวันที่ ๕ เมษายน พ.ศ. ๒๔๙๙ (ประกาศใช้ในราชกิจจานุเบกษา เล่ม ๗๘ ตอนที่ ๕๙ วันที่ ๒๕ กรกฎาคม ๒๕๐๔) ๗.อนุสัญญาว่าด้วยเอกสิทธิและความคุ้มกันของทบวงการชำนัญพิเศษเพิ่มเติม แก่ (๑) องค์การการกรรมกรระหว่างประเทศ (ภายในบังคับของภาคผนวก ๑ ท้ายอนุสัญญา) (๒) องค์การศึกษาวิทยาศาสตร์และวัฒนธรรมแห่งสหประชาชาติ (ภายในบังคับของภาคผนวก ๔ ท้ายอนุสัญญา) (๓) กองทุนการเงินระหว่างประเทศ (ภายในบังคับของภาคผนวก ๕ท้ายอนุสัญญา) (๔) ธนาคารระหว่างประเทศเพื่อการบูรณะและพัฒนาการ (ภายในบังคับของภาคผนวก ๖ ท้ายอนุสัญญา) (๕) องค์การอนามัยโลก (ภายในบังคับของภาคผนวก ๗ ที่ได้ตรวจแก้ไขแล้ว ซึ่งสมัชชาอนามัยโลกสมัยที่ ๑๐ ได้ลงมติรับเมื่อ พ.ศ. ๒๕๐๐) (๖) สหภาพโทรคมนาคมระหว่างประเทศ (ภายในบังคับของภาคผนวก ๙ ท้ายอนุสัญญา) (๗)องค์การอุตุนิยมวิทยาโลก (ภายในบังคับของภาคผนวก ๑๑ ท้ายอนุสัญญา) และ (๘) บรรษัทการเงินระหว่างประเทศ (ภายในบังคับของภาคผนวก ๑๓ ซึ่งคณะผู้อำนวยการของบรรษัทได้ลงมติรับเมื่อวันที่ ๒ เมษายน ๒๕๐๒) (ประกาศใช้ในราชกิจจานุเบกษา เล่ม ๗๘ ตอนที่ ๗๓ วันที่ ๑๒ กันยายน ๒๕๐๔) ๘.อนุสัญญาว่าด้วยเอกสิทธิและความคุ้มกันของทบวงการชำนัญพิเศษเกี่ยวกับองค์การอาหารและเกษตรแห่งสหประชาชาติ ภายในบังคับของภาคผนวก ๒ ที่ได้ตรวจแก้ไขแล้ว ซึ่งที่ประชุมสมัยที่ ๑๐ ขององค์การอาหารและเกษตรแห่งสหประชาชาติได้ลงมติรับโดยข้อมติที่ ๗๒/๕๙ (ประกาศใช้ในราชกิจจานุเบกษา เล่ม ๗๘ ตอนที่ ๗๓ วันที่ ๑๒กันยายน ๒๕๐๔) ๙. ความตกลงระหว่างรัฐบาลแห่งประเทศไทยกับองค์การศึกษา วิทยาศาสตร์ และวัฒนธรรมแห่งสหประชาชาติเกี่ยวกับสำนักงานส่วนภูมิภาคเอเชียขององค์การศึกษา วิทยาศาสตร์ และวัฒนธรรมแห่งสหประชาชาติ ซึ่งได้ลงนามกัน เมื่อวันที่ ๖ กันยายน พ.ศ. ๒๕๐๔ (ประกาศใช้ในราชกิจจานุเบกษา เล่ม ๗๘ ตอนที่ ๘๙ วันที่ ๓๑ตุลาคม ๒๕๐๔)